  Майя Бывальцева Удмуртиын Россилы азьмуртэз быръёнъёслы дасяськон кутскиз, соос 2018-тӥ арын 18-тӥ южтолэзе ортчозы. Кызьы ивортӥз туннэ, 9-тӥ толшоре, аппарат кенешонын улосвыл тӧролэн но кивалтэтлэн администрацизылэн кивалтӥсез Сергей Смирнов, со нуналэ элькунын 1 сюрс 205 быръён участокъёс усьтӥськозы. Кунмуртъёслы быръёнъёсы пыриськыны луонлыкъёсты будэтон вылысь катрадлыке воштонъёс пыртэмын вал, озьы адями ас улосвылэзлэн палэназ яке кунгож сьӧрын куара сётыны быгатоз. Со понна со вакытэ улон интыя бырйисьёслэн лыдметазы пыртыны курыса вазиськон сётыны кулэ Сергей СмирновСолэн кылъёсызъя, со вакытэ улон интыя куара сётон понна куриськонъёсты быръёнъёсъя интывыл (31-тӥ толшорысен 12-тӥ южтолэзёзь) но участковой (25-тӥ тулыспалысен 16-тӥ южтолэзёзь) ӧриосын, озьы ик 34 МФЦ-осын но кун юрттӥськетъя порталын сётыны луэ. Тегъёс: быръёнъёс Удмуртия СергейСмирнов  